ໃນຕອນເຊົ້າວັນທີ່ 04 ເມສາ 2015 ທນບ ສາຂາຫຼວງນ້ຳທາ ໄດ້ຈັດພິທິພົບປະ ແລກປ່ຽນບົດຮຽນ ລະຫວ່າງ ໜວ່ຍຊາວໜຸ່ມ ທນບ ສາຂາຫຼວງນ້ຳທາ ແລະ ໜວ່ຍຊາວໜຸ່ມ ທນບ ສາຂາອຸດົມໄຊ ພາຍໃຕ້ການເປັນປະທານຮ່ວມລະຫວ່າງ ສະຫາຍ ເລຂາໜວ່ຍຊາວໜຸ່ມ 2 ສາຂາ, ເປັນກຽດເຂົ້າຮ່ວມ ສະຫາຍ ສີຟອງ ແກ້ວກົງຕາ ຮອງເລຂາໜ່ວຍພັກ ຮອງສາຂາ ທນບ ສາຂາຫຼວງນ້ຳທາ, ສະຫາຍ ພົງເພັດ ນວນມຸກດາວົງ ຄະນະພັກ ທນບ ອຸດົມໄຊ, ສະຫາຍ ບຸນທັນ ສຸລິຍະວົງ ເລຂາຄະນະບໍລິຫານງານຊາວໜຸ່ມ ແຂວງອຸດົມໄຊ, ສະຫາຍ ບຸນເພີບ ຈັນທະວີ ຮອງເລຂາ ຄະນະບໍລິຫານງານຊາວໜຸ່ມ ແຂວງຫຼວງນ້ຳທາ, ສະຫາຍ ວິຊະນຸກອນ ພີມມະວົງ ຄະນະໜວ່ຍຊາວໜຸ່ມຮາກຖານ ຫົວໜ້າພະແນກເສດຖະກິດເງີນຕາ ທຫລ ອຸດົມໄຊ, ຕາງໜ້າອົງການຈັດຕັ້ງແມ່ຍິງ, ກຳມະບານ ແລະ ສະມາຊີກ 2 ສາຂາ ເຂົ້າຮ່ວມຢ່າງພ້ອມພຽງ. ພິທີດັ່ງກ່າວ ສະຫາຍ ຄຳໄຊ ພົມມະສັກ ເລຂາໜວ່ຍຊາວໜຸ່ມ ໄດ້ຂື້ນຜ່ານບົດລາຍງານຫຍໍ້ ສະພາບການເຄື່ອນໄຫວ ໃນໄລຍະຜ່ານມາ ຍົກໃຫ້ເຫັນຈຸດດີ, ຈຸດອ່ອນ, ຂໍ້ຄົງຄ້າງ ແລະ ທິດທາງການເຄື່ອນໄຫວ ໃນຕໍ່ໜ້າ ເພື່ອເຮັດໃຫ້ໜ່ວຍຊາວໜຸ່ມ ທນບ ສາຂາຫຼວງນ້ຳທາ ໃຫ້ເປັນໜວ່ຍຊາວໜຸ່ມ 4 ບຸກ. ເພື່ອຜູກແໜ້ນຄວາມສາມັກຄີ ມິດຕະພາບ ລະຫວ່າງ ໜວ່ຍຊາວໜຸ່ມ ທນບ ສາຂາຫຼວງນ້ຳທາ ແລະ ທນບ ສາຂາອຸດົມໄຊ ຍັງໄດ້ເຊັນບົດບັກທືກຊົງຈຳໃນການພົບປະແລກປ່ຽນບົດຮຽນຄັ້ງປະຫວັດສາດ, ໃນວັນດຽວກັນນັ້ນທັງ 2 ຄະນະໜ່ວຍຊາວໜຸ່ມ 2 ສາຂາ ຍັງໄດ້ເຂົ້າຮ່ວມກິດຈະກຳແຂ່ງຂັນກິລາຟຸດຊໍຍີງ - ຊາຍ ແລະ ຮ່ວມພາເຂົ້າສາມັກຄີມ່ວນຊື່ນຢ່າງອົບອຸ່ນ. ການແລກປ່ຽນບົດຮຽນຄັ້ງນີ້ ໄດ້ດຳເນີນໄປດ້ວຍບັນຍາກາດອັນຟົດຟື້ນ ແລະ ປິດລົງດ້ວຍ ຜົນສຳເລັດ ອັນຈົບງາມ. ຫຼວງນ້ຳທາ, ວັນທີ່ 7 /04/ 2015.